สวัสดีค่ะสัปดาห์ที่แล้วคลำเจอก่อนที่คอด้านซ้ายหลังกกหูลงมาประมาณ 1 นิ้ว และตรงร่องไหปลาล้า คิดว่าเป็นบริเวณต่อมน้ำเหลืองค่ะ ตัดสินใจไปคลินิคให้ยาแก้อักเสบกับยาฆ่าเชื้อแบคทีเรียมากินไปได้ 2 วัน ตอนกลางคืนสักตีสองรู้สึกจุกที่คออยากอาเจียน นอนไม่ได้เลย หลังจากวันนั้นมาก่อรู้สึกจุกที่คอมาตลอดตอนนี้กินยาเกือบจะครบอาทิตย์แล้วค่ะ แต่ยังไม่หาย รู้สึกมันยุบไปบ้าง(ไม่รู้ว่าคิดเองรึป่าว) มีโอกาสเป็นอะไรได้บ้างคะ 😭
สวัสดีค่ะ การคลำก้อนได้ที่คอ อาจเกิดจาก-ต่อมน้ำเหลืองโตตามหลังการอักเสบหรือติดเชื้อบริเวณหู คอ จมูก-ก้อนจากต่อมไทรอยด์ มันอยู่บริเวณต่อมไทรอยด์ คือตรงคอด้านหน้า อาจมีอาการของการทำงานไทรอยด์ผิดปกติ เช่นกินมาก น้ำหนักลด ตาโปน-ก้อนจากชั้นไขมันใต้ผิวหนัง เป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ-สาเหตุอันตรายอื่นๆเช่นมะเร็งต่อมน้ำเหลือง มะเร็งไทรอยด์อีกภาวะหนึ่งที่เป็นไปได้คือกรดไหลย้อน อาจทำให้แสบร้อนกลางอก จุกคอ จุกแน่นลิ้นปี่ ทำให้รู้สึกเหมือนมีก้อนอยู่ได้ แต่ไม่ได้มีก้อนอยู่จริงแนะนำสังเกตลักษณะก้อนว่ามีขนาดหรือรูปร่างเปลี่ยนแปลงไปอย่างรวดเร็วหรือไม่ ลักษณะก้อนที่อันตรายคือก้อนที่แข็งมาก ขนาดใหญ่ โตเร็ว กดเจ็บ หรือคลำได้หลายๆก้อนในบริเวณใกล้เคียงกัน ร่วมกับมีอาการอื่นๆเช่นกลืนติด กลืนลำบาก น้ำหนักลด รับประทานอาหารได้น้อย หากมีอาการเหล่านี้ควรรีบไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปคลำบริเวณที่ก้อนบ่อยๆ ไม่เอายาอะไรไปทาเอง และสังเกตอาการดังกล่าวไป